CELEX: 62006CJ0043
Language: sk
Date: 2007-05-24 00:00:00
Title: Rozsudok Súdneho dvora (šiesta komora) z 24. mája 2007. # Komisia Európskych spoločenstiev proti Portugalskej republika. # Nesplnenie povinnosti členským štátom - Smernica 85/384/EHS - Vzájomné uznávanie diplomov, osvedčení a iných dokladov o formálnych kvalifikáciách - Nevyhnutnosť vykonať skúšku na účely zápisu do komory architektov. # Vec C-43/06.

Rozsudok Súdneho dvora (šiesta komora) z 24. mája 2007 – Komisia/Portugalsko
      (vec C‑43/06)
      „Nesplnenie povinnosti členským štátom – Smernica 85/384/EHS – Architekti – Vzájomné uznávanie diplomov, osvedčení a iných dokladov – Nevyhnutnosť vykonať skúšku na účely zápisu do komory architektov“
      Voľný pohyb osôb – Sloboda usadiť sa – Slobodné poskytovanie služieb – Architekti – Uznávanie diplomov a dokladov o vzdelaní (smernica Rady 85/384, články 2 a 10) (pozri bod 31 a výrok)
      Predmet
      
         
               Nesplnenie povinnosti členským štátom – Porušenie článkov 2 a 10 smernice Rady 85/384/EHS z 10. júna 1985 o vzájomnom uznávaní
                  diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie účinného
                  uplatňovania práva usadiť sa a slobody poskytovať služby (Ú. v. ES L 223, s. 15; Mim. vyd. 06/001, s. 118) – Povinnosť architektov
                  z iných členských štátov, ktorí nie sú zapísaní v príslušnej komore daného členského štátu a chcú vykonávať činnosť architekta
                  v inom členskom štáte, vykonať skúšku na účely zápisu do komory architektov hostiteľského štátu
               
            Výrok
      
         
                  1.
               
               
                  
               
               
                  	Portugalská republika si tým, že od osôb, ktoré získali formálnu kvalifikáciu v odbore architektúra v iných členských štátoch,
                     ak neboli zapísané v komore architektov iného členského štátu, vyžaduje, aby vykonali skúšku na účely zápisu do portugalskej
                     komory architektov, nesplnila povinnosti, ktoré jej vyplývajú z článkov 2 a 10 smernice Rady 85/384/EHS z 10. júna 1985 o vzájomnom
                     uznávaní diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie
                     účinného uplatňovania práva usadiť sa a slobody poskytovať služby, zmenenej a doplnenej smernicou Európskeho parlamentu a Rady
                     2001/19/ES zo 14. mája 2001.
                  
               
            
         
                  2.
               
               
                  
               
               
                  	Portugalská republika je povinná nahradiť trovy konania.